

VLADA REPUBLIKE HRVATSKE

Zagreb, 22. ožujka 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo znanosti i obrazovanja  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjeni Odluke o pokretanju postupka pregovora o sklapanju kolektivnog ugovora za zaposlenike u osnovnoškolskim ustanovama i imenovanju pregovaračkog odbora Vlade Republike Hrvatske  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.) i članka 13. stavka 1. Zakona o reprezentativnosti udruga poslodavaca i sindikata („Narodne novine“, br. 93/14. i 26/15.), Vlada Republike Hrvatske je na sjednici održanoj \_\_\_\_\_\_\_\_ 2023. donijela

**O D L U K U**

 **o izmjeni Odluke o pokretanju postupka pregovora o sklapanju kolektivnog ugovora**

**za zaposlenike u osnovnoškolskim ustanovama i imenovanju**

**pregovaračkog odbora Vlade Republike Hrvatske**

**I.**

U Odluci o pokretanju postupka pregovora o sklapanju kolektivnog ugovora za zaposlenike u osnovnoškolskim ustanovama i imenovanju pregovaračkog odbora Vlade Republike Hrvatske („Narodne novine“, broj 67/22.), u točki II. podtočke 3. i 5. mijenjaju se i glase:

„- dr. sc. Iva Ivanković, državna tajnica u Ministarstvu znanosti i obrazovanja

- Igor Rukljač, predstavnik Ministarstva znanosti i obrazovanja“.

**II.**

Ova Odluka stupa na snagu danom donošenja, a objavit će se u „Narodnim novinama“.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

Odlukom o pokretanju postupka pregovora o sklapanju kolektivnog ugovora za zaposlenike u osnovnoškolskim ustanovama i imenovanju pregovaračkog odbora Vlade Republike Hrvatske („Narodne novine“, broj 67/22., u daljnjem u tekstu: Odluka), točkom II. podtočkom 3. Odluke, u pregovarački odbor Vlade Republike Hrvatske, kao predstavnik Ministarstva znanosti i obrazovanja imenovan je Tomislav Paljak, a podtočkom 5. navedene točke imenovana je Zdenka Čukelj.

Rješenjem o razrješenju državnog tajnika u Ministarstvu znanosti i obrazovanja („Narodne novine“, broj 118/22.), Tomislav Paljak, s danom 1. listopada 2022. razriješen je dužnosti državnog tajnika u Ministarstvu znanosti i obrazovanja, dok je gospođi Zdenki Čukelj prestala državna služba radi odlaska u mirovinu.

Slijedom navedenoga, Prijedlogom odluke predlaže se da se umjesto Tomislava Paljka, u pregovarački odbor Vlade Republike Hrvatske za pregovore o sklapanju kolektivnog ugovora za zaposlenike u osnovnoškolskim ustanovama, imenuje dr. sc. Iva Ivanković, državna tajnica u Ministarstvu znanosti i obrazovanja, a umjesto Zdenke Čukelj, Igor Rukljač, načelnik Sektora za rani, predškolski i osnovnoškolski odgoj i obrazovanje u Ministarstvu znanosti i obrazovanja.